laion/Wikipedia-Exotic huggingface dataset:
דני דייוויס

דניאל ק. דייוויס (באנגלית: Daniel K. Davis; נולד ב-6 בספטמבר 1941) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת אילינוי, ברציפות מאז 1997. דייוויס, חבר המפלגה הדמוקרטית, מייצג את רוב מערב שיקגו, כולל את אזור הלופ. בעבר היה חבר תנועת הסוציאליסטים הדמוקרטיים של אמריקה. דייוויס נולד בפארקדייל שבדרום ארקנסו, והתחנך באוניברסיטת ארקנסו בפיין בלאף, שם השלים בשנת 1961 לימודי תואר ראשון. ב-1968 קיבל תואר שני באוניברסיטת המדינה של שיקגו, וב-1977 הוענק לו תואר דוקטור לפילוסופיה במנהל ציבורי מ"מכון ואוניברסיטת יוניון" שבסינסינטי באוהיו. טרם כניסתו לפוליטיקה של ארצות הברית היה דייוויס פקיד ממשלתי, מורה בבית ספר תיכון, ומנהל בארגונים שונים. בשנים 1979–1990 ייצג את הרובע ה-29 של שיקגו במועצה העירונית. תחילת דרכו הפוליטית הייתה רצופות מפחי נפש: במערכות הבחירות המקדימות של המפלגה הדמוקרטית ב-1984 וב-1986 התמודד נגד חברת הקונגרס המכהנת קארדיס קולינס (אנ'), אך הפסיד בשתי ההתמודדויות. ב-1990 התמודד ללא הצלחה נגד אדוארד ג'. רוזוול על המועמדות הדמוקרטית לתפקיד גזבר מחוז קוק. באותה השנה נבחר דייוויס למועצת הנציבים של מחוז קוק, שם כיהן עד להיבחרו אל הקונגרס ב-1996. ב-1991 הוסיף להתמודד בפריימריז הדמוקרטי נגד ראש עיריית שיקגו רצ'רד מ. דיילי, אך ניסיון זה לא הניב פרי. ב-6 בדצמבר 1995 הכריז דייוויס על התמודדותו לייצוג מחוז הקונגרס השביעי של אילינוי בבית הנבחרים של ארצות הברית. כניסתו לבחירות המקדימות במפלגה הדמוקרטית הייתה מאוחרת, ובאותה העת כבר טענו לכתר שורה של אישים דמוקרטים במחוז, בהם חבר מועצת הנציבים של מחוז קוק פרסי ז. ג'יילס ורבים אחרים. דייוויס ביסס את התמודדותו על מצע פרוגרסיבי שכלל תמיכה בהפלות ובזכויות להט"ב, סבסוד פדרלי לתזונה וטיפול בילדים. בראשית ינואר 1996 חשפה לשכת החקירות הפדרלית את "מבצע את אפור", במסגרתו נפתחה חקירה פלילית נגד חבר המועצה ג'יילס, שזכה לתמיכתם של דמויות משמעותיות בשיקגו. חקירת ה-FBI כפתה על ג'יילס לפרוש מהמירוץ, ורוב תומכיו הסבו את תמיכתם לדייוויס. ב-20 במרץ 1996 נבחר למועמד המפלגה הדמוקרטית, וביום הבחירות הכלליות נבחר לראשונה אל הקונגרס של ארצות הברית. דייוויס הושבע לתפקידו בראשית ינואר 1997. ב-2004 נמנה בין 31 חברי בית הנבחרים שהצביעו נגד ספירת קולות חבר האלקטורים מאוהיו בבחירות לנשיאות באותה השנה. בתור הנוסע ה-15 הכי פורה בקונגרס, עורר דייוויס מחלוקת כשערך ב-2005 ביקור בסרי לנקה במימון הנמרים הטאמילים, שהוגדרו כארגון טרור בידי הממשלה הפדרלית של ארצות הברית. ב-2011 התמודד בשנית לראשות עיריית שיקגו, אך פרש טרם הבחירות והביע את תמיכתו בקרול מוזלי בראון. במהלך הבחירות המקדימות לנשיאות ארצות הברית במפלגה הדמוקרטית 2020 תמך דייוויס בסגן נשיא ארצות הברית לשעבר ג'ו ביידן. מדיה וקבצים בנושא דני דייוויס בוויקישיתוף אתר האינטרנט הרשמי של דני דייוויס בבית הנבחרים האמריקאי (באנגלית) דני דייוויס, ברשת החברתית פייסבוק דני דייוויס, ברשת החברתית אקס (טוויטר) דני דייוויס, סרטונים בערוץ היוטיוב אתר האינטרנט האישי של דייוויס (באנגלית) דני דייוויס, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) FINAL VOTE RESULTS FOR ROLL CALL 7, באתר מזכיר בית הנבחרים של ארצות הברית, 6 בינואר 2005 (באנגלית) רבקה קלאר, Illinois Rep. Davis endorses Biden ahead of Iowa caucuses, באתר The Hill‏, 2 בפברואר 2020 (באנגלית)
סמחון חלוואה

הרב סמחון חלוואה (או חלואה) (סביב ה'תקפ"ה, 1835 - ה'תר"ס, 1900) היה רב, ופוסק הלכה באוראן שבאלג'יריה במאה ה-19. התפרסם בחיבורו 'צו לצו' העוסק בענייני מוסר. נולד במקנס שבמרוקו לאביו רבי שלמה. בצעירותו עסק בהעתקת כתבי יד הכוללים דרוש, קבלה ופיוט. בשנת ה'תר"ג כתב את חיבורו 'פועל ישועות' העוסק בפירוש פיוטי ההושענות. בשנת ה'תרי"ד נדד לאוראן עקב צרות שונות שפקדו אותו במקנס. דומה, כי בשנותיו הראשונות בעיר, קליטתו הייתה קשה, והוא סבל ממחסור. באוראן נשא אישה והוליד בנים ובנות. רבי סמחון סירב לקבל משרה רבנית, משום שרצה להתפרנס מיגיע כפיו. ושם הוכר כאחד מרבני העיר ומפוסקי ההלכה בה. התכתב בענייני הלכה עם הרב אברהם אנקווה ועם הרב יוסף בן וואליד. רוב פסיקותיו לא השתמרו. ידועים ממנו שני פסקים בלבד. הראשון, שחיזק את מנהג קיפול הטלית בשבת ללא שינוי בסדר הקיפול, והגן עליו מפני המערערים עליו. והשני, שנמנה עם הרבנים הראשונים שהתירו להדליק אש מגפרורים ביום טוב אף לכתחילה. נימוקיו הם, שהאש מצויה היא כבר בגפרור, ואין זה דומה להוצאת אש מהעצים או מהאבנים שאסרה המשנה, שמכיוון שהאש יוצאת במהירות מהגפרור, היא נחשבת למצויה. כמו כן, עדיף להוציא אש מגפרור ולא מגחלת מעומעמת, משום שיש למעט בטרחה ביום טוב. למסקנתו ההלכתית, הסכים הרב אברהם אנקווה. בספרו 'צו לצו', התאפיין רבי סמחון בהדרכות מוסריות טבעיות, כדוגמת חובת הנאמנות והיושר לכל אדם, גם לבני עמים זרים. כמו כן ביאר שיש להודות על האמת, ושמטרת הלימוד נועדה להבין ולא להתנצח. כמו כן הוא מרבה להתמודד עם התרבות הצרפתית, ולהתייחס לתופעות שונות שהחלו בעת החדשה, והשפעתן על היהודים כגון תופעת גילוח הזקן ושינוי שמות עבריים לשמות צרפתיים, ועוד. צו לצו - ספר שכתב כצוואה לבניו בענייני מוסר. מטרת הספר הייתה להדריך את בניו בעבודת ה'. הספר הושלם על ידו בשנת ה'תרמ"ה. בצוואתו, ביקש מבניו להדפיס את הספר בהקדם האפשרי. יהספר יצא לאור במהדורה ראשונה בשנת ה'תרס"ד, ובמהדורה שנייה בשנת ה'תשע"ז, על ידי הרב פרופ' משה עמאר. השגות וחידושים לספר בני ראובן - לרבי מימון עבו. הכתב יד היה ברשות רבי יוסף בן נאיים. מי מריבה - שאלות ותשובות. לעת עתה כתב היד מוגדר כאבוד. חכמת חכמיו - ככל הנראה מערכות הלכתיות לפי סדר הא"ב. גם כתב יד זה מוגדר כאבוד. חכמה ודעת - בהוצאת חברת אהבת שלום, וייחסו את הספר לרבי סמחון. אולם יש חוקרים שחלקו עליהם. חידושים על הש"ס - על פי עדותו של רבי יוסף משאש. חכם סמחון חלואה באתר החכם היומי. כך נהג לחתום. כך מסתבר לפי הרב פרופ' משה עמאר (ראו: מ. עמאר, מבוא לספר 'צו לצו', עמ' 16). אמנם ממלכי רבנן צט, ב, יוצא שנולד בה'תקצ"ד. ובספר מלכי ישורון (בערכו) כתוב שנולד בה'תקצ"ב. ע"פ הקדמתו לספר 'פועל ישועות'. ראו: 'צו לצו' פרק יז. ראו 'שמו יוסף', מהדורת ר"ש דיין, עמ' צא. כרם חמר חלק ב סימן לב. ראו: שו"ת כרם חמר חלק ב' סימן לא. ראו: 'צו לצו' פר' נה-ו. שם פרק קז. ראו: 'צו לצו' פרקים מח, קמו. 'צו לצו', הקדמה ראשונה. מלכי רבנן צט, ב בערך רבי סמחון חלאווה. ראו: מבוא לספר חכמה ודעת, עמ' 15-6. הרב פרופ' משה עמאר, מבוא לספר 'צו לצו' עמ' 30-33. רבי יוסף ציין שמדובר בכרך גדול של כתב יד. ראו: שו"ת רבי ברוך אורח חיים סימן כא.
סטפנו דומניקלי

סטפנו דומניקלי (באיטלקית: Stefano Domenical; נולד ב-11 במאי 1965) הוא מנהל איטלקי והמנכ"ל הנוכחי של קבוצת פורמולה 1, הגוף המחזיק בזכויות המסחריות של אליפות הפורמולה 1. שימש בעבר כמנכ"ל של יצרנית מכוניות הספורט האיטלקית למבורגיני ומנהל קבוצת המרוצים של פרארי בפורמולה 1. דומיניקלי נולד באימולה. בשנת 1991 סיים את לימודיו לתואר ראשון במינהל עסקים באוניברסיטת בולוניה. לאחר סיום לימודיו החל לעבוד במחלקת הכספים של חברת פרארי. בין השנים 1992–1994 שימש כמנהל מרוצים במסלול מוג'לו. בשנת 1995 מונה לראש הסגל במחלקת הספורט של פרארי והיה מעורב בנושאי חסויות מסחריות, לפני שקודם למנהל צוות בדצמבר 1996, תפקיד אותו מילא עד ינואר 2001. אחרי תקופה קצרה ששימש בתפקיד מנהל לוגיסטיקה, מונה בשנת 2002 לתפקיד המנהל הספורטיבי. בשנת 2008 מונה לתפקיד קבוצת הפורמולה 1 של פרארי במקומו של ז'אן טוד. בשנתו הראשונה בתפקיד זכתה הקבוצה באליפות היצרנים. בשנת 2012 פרננדו אלונסו היה קרוב לזכייה באליפות הנהגים, אך סיים במקום השני בקרב שהוכרע רק במרוץ סיום העונה. גם באליפות היצרנים סיימה העונה במקום השני. באפריל 2014 התפטר מתפקידו. באוקטובר אותה שנה החל לעבוד באאודי. בנוסף מונה לעמוד בראש נציבות המכוניות החד-מושביות של הפדרציה הבינלאומית לרכב (FIA). במרץ 2016 מונה למנכ"ל יצרנית הרכב למבורגיני, תפקיד אותו מילא עד לדצמבר 2020, אז החליף את צ'ייס קארי כמנכ"ל קבוצת פורמולה 1. מדיה וקבצים בנושא סטפנו דומניקלי בוויקישיתוף Ferrari first to the line with F2008 launch, Motorsport.com, 7 January 2008 Ferrari: Stefano Domenicali quits as boss of F1 team, BBC, 14 April 2014 Domenicali to start work at Audi next week, Motorsport.com, 29 October 2014 New FIA Formula 2 must be 'difficult and physical' - Domenicali, Autosport, 1 April 2015 Stefano Domenicali is Lamborghini's new boss, Top Gear Magazine, 26 February 2016 Stefano Domenicali to replace Chase Carey as F1 CEO, Sky Sport, 23 September 2020
מגיארדומבג'האז

מגיארדומבג'האז (בהונגרית: Magyardombegyház) הוא כפר קטן בנפת מזקובאצ'האזה שבמחוז בקש בדרום מזרח הונגריה. עד לשואה הייתה בו קהילה יהודית קטנה. כמו יישובים רבים באירופה גם מספר התושבים במגיארדומבג'האז נמצא בירידה. בשנת 1990 חיו בכפר 313 תושבים, ובשנת 2021 רק 168 תושבים. על פי ממצאים ארכאולוגיים האזור היה מיושב כבר בתקופת הברונזה. יהודים ישבו במגיארדומבג'האז במאה ה-19 וב-1944 נרצחו בשואת יהודי הונגריה. מדיה וקבצים בנושא מגיארדומבג'האז בוויקישיתוף אתר האינטרנט הרשמי של מגיארדומבג'האז (בהונגרית) נתוני הכפר באתר הלמ"ס ההונגרי תיעוד יהודי מגיארדומבג'האז שנרצחו בשואה מפקדי האוכלוסין של יהודי הונגריה, 1993
פורום הנגב

פורום הנגב הוא פורום מפגשי ייסוד שנתי בו לוקחים חלק שר החוץ הישראלי וארבעה שרי חוץ ממדינות ערב: מצרים, מרוקו, בחריין ואיחוד האמירויות הערביות ובהשתתפות מזכיר המדינה של ארצות הברית. עד כה התקיימה פגישה אחת שנקראה "פסגת הנגב" ונערכה במלון "קדמא" אשר בשדה בוקר, ישראל. ערך מורחב – פסגת הנגב הפגישה הראשונה, אשר כונתה בשם "פסגת הנגב", אורגנה על ידי שר החוץ יאיר לפיד ומטרתה הראשונית הייתה הקמת ברית בינלאומית נגד תוכנית הגרעין האיראנית. תחילה, הרעיון היה להפגיש כמה שיותר מדינות מהסכמי אברהם, לצורך חיזוק הקשרים והעמקתם. אליהם הצטרף באופן לא מתוכנן שר החוץ המצרי – זאת כמה ימים לאחר שראש ממשלת ישראל, נפתלי בנט, ביקר אף הוא במצרים. הוצע גם לשר החוץ הירדני להצטרף לוועידה, אך הוא סירב מפני שקיים סדרת פגישות בכווית באותה עת. הפגישה נערכה ב-27 במרץ עד 28 במרץ 2022, וביומה האחרון הוכרז כי תהפוך לסדרת פגישות שנתיות ששמן הכולל – "פורום הנגב". ביומה האחרון של הוועדה התרחש פיגוע הירי בחדרה, בו נרצחו שני חיילים על ידי שני מחבלים ערבים-ישראלים מאום אל פאחם, הפיגוע דחה את סיום הוועדה עליה הגיבו שרי החוץ של המדינות השונות שהשתתפו בוועדה. ב 28 במרץ 2022, הכריז יאיר לפיד על הפיכת "פסגת הנגב" לפורום שנתי. בנוסף, באותה הכרזה, הוכרז גם כי הועידה מעתה והלאה מזמינה גם את הרשות הפלסטינית לפגישותיה, על מנת לחזק את יחסי הרשות הפלסטינית–ישראל. עד כה, לא התקבלה תשובה בנושא מצד הרשות הפלסטינית. הרחבת פסגת הנגב לפורום קבוע יכולה לאפשר לדמויות בכירות חדשות מהעולם הערבי להשתתף בשנים הבאות. ירדן, שלא השתתפה בפסגת הנגב, הוזמנה לארח את הפורום. ביוני 2022 התכנסה במנאמה שבבחריין פגישה ראשונה של ועדת ההיגוי של פסגת הנגב. במהלך המפגש ניסו הנציגים לייצר כללים לניהול הפורום, כגוף קבוע ומתמשך. במפגש השתתפו מנכ"לים מבחריין, איחוד האמירויות, ארצות הברית, מצרים, מרוקו ומישראל. במפגש הוסכם על קידום פרויקטים בתחומים שונים, בהם ביטחון, חינוך, אנרגיה ותיירות. פגישת הפסגה השנייה של "פורום הנגב" מיועדת להתקיים במרוקו במועד שטרם נקבע. המועד שנקבע היה אמור להיות במרץ 2023 אך מרוקו דחתה אותו בשל מתיחות ביטחונית בישראל. דחייה נוספת התחוללה על רקע אישור תוכניות לבניית כ-4,500 יחידות דיור בהתנחלויות. כיוון אחר שמקשה על קיום המפגש הוא ההסתייגות של ממשל ביידן מהמיקום המיועד של הפסגה, באזור סהרה המערבית שמסופח למרוקו והוכר על ידי ממשל טראמפ, אך אינו מוכר על ידי הקהילה הבין-לאומית. ברק רביד‏, "פסגת הנגב" תהפוך לפורום אזורי קבוע, לפיד: פותחים דלת לכל העמים באזור, באתר וואלה, 28 במרץ 2022 אליאור לוי, פסגת הנגב: הרשות הפלסטינית שותקת ומתנחמת בביקור מלך ירדן, חמאס זועם, באתר ynet, 26 במרץ 2022 לראשונה מזה 20 שנה: ראש ממשלת ישראל ישן במצרים, באתר "סרוגים", 21 במרץ 2022 מאמר מערכת, FM holds slew of meetings on sidelines of Doha Forum, ג'ורדן טיימס, ‏27 במרץ 2022 (באנגלית) אריאל כהנא, השר לפיד: "החלטנו להפוך את 'פסגת הנגב' לפורום קבוע", באתר ישראל היום, 28 במרץ 2022 פסגת הנגב: מתחילים לנסח כללים למפגשים עתידיים, באתר כאן-תאגיד השידור הישראלי פורום הנגב התכנס בבחריין: "ברית אזורית שקורמת עור וגידים", באתר ynet, 28 ביוני 2022 Has Morocco canceled?, morocco latest news, ‏4 באפריל 2023 ברק רביד‏, בפעם הרביעית: מרוקו דחתה את כינוס שרי החוץ של "פורום הנגב", באתר וואלה, 15 ביוני 2023 איתמר אייכנר, העונש על קידום כ-4,500 יחידות דיור בהתנחלויות: ארה"ב העבירה מסרים ש"פורום הנגב" במרוקו יידחה, באתר ynet, 18 ביוני 2023 אריאל כהנא, התקררות בהסכמי אברהם?, באתר ישראל היום, ‏18 בפברואר 2023
ג'רג' ורה

ג'רג' ורה, (במקור הוגו האואר, בהונגרית: Verő György; איגאל, 31 במרץ 1857 – בודפשט, 12 במרץ 1941) היה מלחין, מחזאי, מנצח, במאי, סופר תולדות התיאטרון יהודי-הונגרי. הוגו האואר נולד במשפחה יהודית כבנם של יוז'ף האואר ושל פרנציסקה מזלי. הוא סיים את בית הספר התיכון בקלוצ'ה ומשפטים בפץ'. את לימודיו המוזיקליים החל בבית הוריו, ולאחר מכן המשיך אצל מורים למוזיקה בקלוצ'ה - אצל המורים למוזיקה בֶּרֶץ, גוֹרמן ומיהאי. ב-1880 הפך לשחקן בסגד, ולאחר מכן ב-1882 למנצח במישקולץ. ב-1883 עבד כבמאי בתיאטרון העם של בודפשט. הוא נשאר בתפקיד זה עד 1887. אז נסע מחוץ לכרך והפך למנהל וגם למנהל האמנותי של להקות תיאטרון גדולות. גרה שב לבירת הונגריה ב-1892 ולאחר מכן חי אך ורק למען יצירתו הספרותית. הוא כתב את תולדות תיאטרון העם ליובל ה-50 שלו מאז הקמתו. אשתו הייתה זמרת האופרטה ציליה מרגו (מקודם מורגנשטרן) אחותו של הפסל אדה מרגו. ורה היה חבר גם בוועדת שיפוט הדרמה של התיאטרון הלאומי של בודפשט. אישה צעירה עם בת זקנה (מערכה 1. פץ', 1877) פרולוג (מישקולץ, 1882) הנסיך מתושלם, אופרטה בשלוש מערכות. מאת ויילדר ודלאקור, (רק מתרגם) מוזיקה מאת יוהאן שטראוס חובבי האמנות (קומדיה בשלוש מערכות, מישקולץ, 1883) כבר מאוחר (קומדיה במערכה 1. דברצן, 1888) הסולטן, (אופרטה בשלוש מערכות. בודפשט, תיאטרון העם 19 בנובמבר 1892); קרב פרחים (אופרטה בשלוש מערכות). בודפשט, תיאטרון העם, 28 אפריל 1894) קלאופטרה (אופרטה, 1900) צייד האריות, אופרטה בשלוש מערכות. לברית על ידי שנטן ושטיין, גרה הלחין את המוזיקה (בודפשט, 1900); קין, טרגדיה פואטית בארבע מערכות. (הופעה ראשונה בתיאטרון הלאומי של בודפשט, 4 באפריל 1902) ילדה (כתב את המילים ואת המוזיקה שלוש מערכות של מחזה שירים, הוצג בתיאטרון העם ב-17 בינואר 1906) העם (דרמה בשלוש מערכות בתיאטרון הלאומי, 2 במרץ 1907) גאבור גרה בבודפשט (בכורה בתיאטרון קישפלודי, 25 במאי 1907) האויב (מחזה, בכורה בתיאטרון קומדיה, 1915) חובבי האמנות. מישקולץ, 1882. 1848 (דרך הצבאות). מחזה מרהיב עם משחק מקדים. וב-9 תמונות. הוא כתב וחיבר גם את המוזיקה שלו. (הוצג לראשונה בתיאטרון העם ב-15 במרץ 1898) 1000 שנים. מחזמר מרהיב עם שירים וריקודים, שלוש מערכות. כתב בארד, 1899. (הבכורה הייתה בתיאטרון הלאומי של בודפשט ב-17 באפריל, עם יותר מ-150 הצגות בשנה אחת!) Lieder und Gesänge für eine Singstimme mit Pianofortebegleitung. לייפציג, 1899. הוא כתב את החלק המוזיקלי של Der Löwenjäger (וינה, Theatre an der Wien 1896) תיאטרון העם בחיי אמנות הבמה של בודפשט (1925) בלהה לואיה ותיאטרון העם (חברת פרנקלין, 1926) עריסה וארון מתים. מחזה. 100 שנים להולדתו של לאיוש קושוט Magyar Nemzeti Digitális Archívum • Verő György: Bölcső és Koporsó című színműve (mandadb.hu) כתב יד. מחזה של ג'רג' ורה בכתב ידו "חנה ושותפתה" Kézirat. VERŐ György Hanna és társa című színdarabjának tintával írt kézirata. יוז'ף סיניאי: חייהם ויצירותיהם של סופרים הונגרים. ג'רג' ורה. ג'רג' ורה בלקסיקון ביוגרפי הונגרי לקסיקון יהודי הונגרי. 1929. עורך פטר אויווארי. ג'רג' ורה מדיה וקבצים בנושא ג'רג' ורה בוויקישיתוף ביוגרפיה של ג'רג' גרה באתר Arcanum ג'רג' ורה בלקסיקון אמנות הבמה פורטל מחוז שומוג' ספרו בלהה לואיזה ותיאטרון העם ג'רג' גרה באתר המוסד למורשת הלאומית (של הונגריה) קברו וקבר אשתו באתר BillionGraves ספרו "תיאטרון העם" Halálesete bejegyezve a Bp. II. ker. állami halotti akv. 128/1941. folyószáma alatt. הלברית של המחזה מחזה למאה שנים להולדתו של לאיוש קושוט ב MANDA חנה ושותפתה. מחזה
קלאודיה פינה

קלאודיה פינה מדינה (בקטלאנית: Clàudia Pina Medina; נולדה ב-12 באוגוסט 2001) היא שחקנית כדורגל ספרדייה (קטלונית) המשחקת בעמדת החלוץ בקבוצת ברצלונה. פינה נולדה במונטקדה, בספרד, והחלה לשחק קטרגל. בגיל 11 גילו אותה סקאוטים של קבוצת אספניול והיא החלה לשחק בקבוצת הילדים שלה. ב-2013 עברה לקבוצת הילדים של ברצלונה ובעונתה השנייה במועדון שחקה ב20 משחקים ולקחה חלק בעונה בה הובקעו 100 שערים. שער שלה זכה לפרסום רב באינטרנט לאחר שעברה 4 שחקניות בדרבי מול קבוצתה לשעבר אספניול. פינה ערכה את הופעת הבכורה בקבוצה הבוגרת בינואר 2018 בגיל 16 ו5 חודשים וקבעה שיא חדש לשחקנית הצעירה ביותר במשחק רשמי. בינואר 2020 חתמה על חוזה חדש בברצלונה עד 2023. ביולי 2020 עברה בהשאלה לקבוצת סביליה על מנת לצבור דקות משחק. בעונת 2022-23 זכתה עם קבוצתה בליגת האלופות ואף נכנסה כמחליפה במהלך משחק הגמר. פינה זומנה לסגל נבחרת ספרד בכדורגל נשים עד גיל 16 כשהייתה בת 14. ב-2016 זומנה לנבחרת הנשים עד גיל 17 וכבשה שלושער במשחק הבכורה שלה . בסוף שנת 2017 הוכרזה ככובשת המצטיינת של אופא לגברים ונשים לאחר שכבשה 16 שערים באותה שנה. ב-2021 ערכה את הופעת הבכורה שלה בנבחרת הבוגרת במשחק ידידות מול דנמרק. אליפות ספרד (2): 2019/2020, 2021/2022, 2022/23 גביע המלכה (2): 2020, 2022 ליגת האלופות (1): 2022/23 אליפות העולם בכדורגל נשים עד גיל 17: 2018 מדיה וקבצים בנושא קלאודיה פינה בוויקישיתוף קלאודיה פינה, באתר Soccerdonna (בגרמנית) קלאודיה פינה, באתר Soccerway קלאודיה פינה, באתר WorldFootball.net קלאודיה פינה, באתר FootballDatabase.eu קלאודיה פינה, באתר ESPN www.fcbarcelona.com, מידע על פינה באתר הרשמי של ברצלונה, באתר www.fcbarcelona.com www.bdfutbol.com, מידע על פינה באתר bdfutbol Claudia Pina, the Cristiano Ronaldo of Spain's under-17s, AS.com, ‏2017-10-03 (באנגלית) FCB Masia: Amazing gol by Claudia Pina against Espanyol, נבדק ב-2022-03-30 Sport, Claudia Pina: “Mi sueño es poder volver al Barça algún día y ser importante allí”, sport, ‏2020-08-01 (בספרדית) UEFA.com, Barcelona 3-2 Wolfsburg: Blaugrana comeback seals second Women's Champions League final win, UEFA.com, ‏2023-06-03 (באנגלית) CRÓNICA | España arranca con victoria (4-0) ante Escocia el torneo de la República Checa, www.sefutbol.com, ‏2016-09-06 (בספרדית) Claudia Pina, Rosa Márquez y Anna Torrodà cumplen su sueño de debutar con España, www.sefutbol.com, ‏2021-06-16 (בספרדית)
דיוויזיית השריון השישית (ארצות הברית)

דיוויזיית השריון ה-6 של צבא ארצות הברית (באנגלית: 6th Armored Division) הייתה דיוויזיית שריון אמריקאית אשר לחמה במלחמת העולם השנייה בחזית המערבית. הדיוויזיה הוקמה ב-15 בפברואר 1942 בפורט נוקס, מתוך אלמנטים "עודפים" של דיוויזיות השריון ה-1 וה-2 שאורגנו מחדש, וכמפקדה הראשון מונה קרלוס ברואר. ב-15 במרץ 1942 עברה הדיוויזיה למחנה צ'אפי, ובהמשך השתתפה בתמרוני לואיזיאנה כחלק מהקורפוס ה-8 ובתמרוני קליפורניה. בפברואר 1944 הגיעה הדיוויזיה לאנגליה, וב-19 ביולי נחתה בחופי נורמנדי. הדיוויזיה השתתפה במבצע קוברה כחלק מהקורפוס ה-8, ולאחר מכן פנתה מערבה לעבר ברטאן. בסוף אוגוסט לחמה הדיוויזיה בלוריין לצד הדיוויזיה ה-94, בעוד חלקים ממנה השתתפו בקרב על ברסט. בהמשך לחמה הדיוויזיה במזרח צרפת ובחבל הסאר, ובדצמבר היא השתתפה בקרב על הבליטה ולחמה באזור בסטון. בהמשך השתתפה הדיוויזיה בפלישת בעלות הברית המערביות לגרמניה, חצתה את הריין ב-21 במרץ 1945, לחמה בדרום גרמניה וכבשה את פרנקפורט ואף שחררה את מחנה הריכוז בוכנוואלד, ובסוף אפריל 1945 כבשה את לייפציג ונעצרה על גדות נהר המולדה. הדיוויזיה הושבתה עם שובה לארצות הברית בספטמבר אותה שנה, ופורקה בניו יורק ב-18 בספטמבר 1945. בשנת 1950 הוקמה הדיוויזיה מחדש, אולם היא פורקה שוב בשנת 1956. דיוויזיית השריון ה-6 (באנגלית)
שפנייר

שפנייר הוא שם משפחה אשכנזי גרמני, המעיד שנושאו נמנה עם צאצאי מגורשי ספרד. האם התכוונתם ל... ארתור שפנייר – היה ספרן וחוקר מדעי היהדות יהודי-גרמני יוליוס שפנייר (Julius Spanier (1880–1959 - רופא ילדים יהודי-גרמני ניצול השואה, ממייסדי הקהילה היהודית במינכן, יו"ר ועד הקהילות היהודיות של בוואריה, חבר הסנאט הבווארי יוסי שפנייר – מרצה בכיר במכללות להכשרת מורים במסגרת החברה להגנת הטבע ומחבר פרסומים בתחום ידיעת ארץ ישראל.
שארל אלכסנדר דה קאלון

שארל אלכסנדר דה קאלון (בצרפתית: Charles-Alexandre de Calonne;‏ 20 בינואר 1734 - 29 באוקטובר 1802), היה שר האוצר של צרפת בשנות ה-80 של המאה ה-18. קאלון נולד ב-20 בינואר 1734 בדוואי, ללואי דה קאלון, אשר עבד כעורך דין בבית המשפט בדוואי, ולאן הנרייט דה פרנקוויל. היו לו אחים נוספים, כמו מארי אן דה קאלון, ז'אק דה קאלון ומארי מדלן דה קאלון. הוא הלך בדרכו של אביו, למד משפטים בפריז ולאחר מכן עבד כתובע ציבורי, פרקליט בממשלת המחוז של ארטואה. קאלון עבד מאוחר יותר בדוואי כתובע מבית המשפט של ארטואה, שם המשיך את הקריירה שלו כתובע הכללי, ולאחר מכן הוא הפך לאנטנדנט של מץ (1768) וליל (1774). בשנת 1769 הוא התחתן עם מארי ז'וזפין מרק דה מונט-סן-פייר, בתו של מפקח פיננסי במשרד גביית המיסים של האוצר. במהלך המשבר שקדם למהפכה הצרפתית, כששר אחר שר ניסו לשווא למלא את האוצר הריק והודחו בשל כישלון, מונה קאלון ב-3 בנובמבר 1783 לשר האוצר. הוא היה חייב את מעמדו לשארל גראבייה, רוזן ורז'ן, שהמשיך לתמוך בו במשך שלוש שנים וחצי; אך המלך לא היה נלהב כלפיו, ולפי השגריר האוסטרי, מעמדו הציבורי היה גרוע ביותר. קאלון היה נועז ביותר, ולא פחד להביע את דעתו בציבור. בתקופתו, צרפת נקלעה למשבר כלכלי קשה. כדי לפתור את בעיותיה הכלכליות של צרפת, בשנת 1786 הציע קאלון רפורמה בענייני כספים: הוא ביקש להטיל מס על כל בעלי הקרקעות, וכדי לעודד את המסחר הציע לבטל מיסים עקיפים ומכסים פנימיים - מכסים שהוטלו על סחורות שהובלו ממחוז למחוז בתוך צרפת; עוד הציע קאלון להחרים מעט מרכוש הכנסייה ולייסד אספות נבחרים במחוזות המדינה, שבהן ישבו נציגים מכל המעמדות ויעסקו בענייני הציבור. הצעותיו של קאלון היו נועזות למדי בהתחשב במבנה המעמדות של החברה בצרפת, והן נדחו. בלחץ האצילים הדיח המלך לואי השישה עשר את קאלון מתפקידו ב-8 באפריל 1787 וגירש אותו ללורן. למעשה, תוכנית הרפורמה הנועזת שלו, שבוצעה מאוחר יותר על ידי ז'אק נקר, הייתה עשויה להציל את המלוכה אם רק המלך היה נותן לה תמיכה רצינית. קאלון נסע זמן קצר לאחר מכן לאנגליה וניהל התכתבות פולמוסית עם נקר בנושאי כספים. ב-1789, כשעמדה להתכנס אספת המעמדות, הוא חזר לפלנדריה בתקווה לעמוד לבחירות; אך נאסר עליו להיכנס לצרפת. כנקמה הצטרף למפלגת המהגרים בקובלנץ וכתב עבורם. בדרך זו הוציא כמעט את כל ההון שאשתו, אלמנה עשירה, הביאה לנישואים. ב-1802, לאחר שעבר חזרה ללונדון, הוא קיבל אישור מנפוליאון בונפרטה לחזור לצרפת. הוא מת בפריז ב-29 באוקטובר 1802, חודש לאחר שחזר לארץ הולדתו. מדיה וקבצים בנושא שארל אלכסנדר דה קאלון בוויקישיתוף שארל אלכסנדר דה קאלון, באתר אנציקלופדיה בריטניקה (באנגלית)
ג'יימי ווליס

ג'יימי המילטון ווליס (באנגלית: Jamie Hamilton Wallis; נולד ב-2 ביוני 1984) הוא פוליטיקאי בריטי מהמפלגה השמרנית הבריטית, חבר הפרלמנט (MP) של ברידג'נד ויילס מאז הבחירות הכלליות ב-2019. ווליס ניצח את חברת הפרלמנט ממפלגת הלייבור מדלן מון, שייצגה את המחוז מאז 2005. ווליס הוא חבר הפרלמנט הטרנסג'נדר הראשון הגלוי בבית הנבחרים הבריטי. ווליס נולד ב-ביטוויס ולמד בבית הספר הקתולי סנט רוברט באברקנפיג, בבית הספר סנט קלייר בפורטקאוול ובבית הספר ברינטג בברידג'נד. לאחר מכן למד כימיה בכרייסט צ'רץ' (אוקספורד), וסיים את לימודיו ב-2006. ב-2014 הוענק לו תואר דוקטור באסטרוביולוגיה מאוניברסיטת קארדיף, תוך התמקדות בפנספרמיה. ווליס הוא אחד הבעלים של חברה בשם Fields Holdings Limited, חברת האם של Action Direct (UK) Limited, חברה לשעבר לניהול תביעות שבה ווליס היה דירקטור ב-2011 כאשר משרד המשפטים אסר עליה לקחת חלק בעבודת תביעות, לאחר חקירת התנהלות החברה. ווליס היה חבר במועצת העיר פנסואד, שייצג את מחלקת הנדרה, עד 2018, אז הודח בשל אי נוכחות. בהמשך הצהיר כי התפטר מהמועצה במכתב, אך המועצה לא קיבלה את המכתב. הוא אמר שסיבת ההתפטרות שלו הייתה שהוא עבר לקאוברידג', שם הצטרף למועצת העיר. לפני שנבחר לתפקיד חבר הפרלמנט של ברידג'נד ב-2019, הוא ניסה ללא הצלחה להתמודד באוגמור בבחירות הכלליות בבריטניה ב-2017 ובאוגמור בבחירות לאספה הלאומית לוויילס ב-2016. בבחירות הכלליות של 2019 הוא ניצח את חברת הפרלמנט המכהנת ממפלגת הלייבור מדלן מון, שייצגה את ברידג'נד מאז 2005. ב-28 בנובמבר 2021, נעצר ווליס בחשד לנהיגה כשהוא לא כשיר לאחר שמכוניתו התנגשה בעמוד תאורה ב-Llanblethian Vale of Glamorgan. בפברואר 2022, הוא נקנס ב-270 ליש"ט וקיבל שלוש נקודות על רישיון הנהיגה שלו לאחר שהודה באשמה באי ציות לתמרור. ב-30 במרץ 2022, סיפר שהוא "נמלט מהזירה" של התנגשות המכונית שלו עקב סוג של הפרעת דחק פוסט-טראומטית לאחר שנאנס בספטמבר 2021. ב-30 במרץ 2022, ווליס יצא מהארון כטרנסג'נדר, והפך לחבר הפרלמנט הטרנסג'נדרי הראשון בגלוי בבית הנבחרים. בנוסף סיפר שנאנס ונסחט באפריל 2020. עוד הוסיף שהאדם הועמד לדין, הודה באשמה ונידון לשנתיים ו-9 חודשי מאסר. מדיה וקבצים בנושא ג'יימי ווליס בוויקישיתוף ג'יימי ווליס, ברשת החברתית אקס (טוויטר) אלעד שמחיוף, סערה בפרלמנט הבריטי: "אני טרנסג'נדר וניסו לסחוט ממני 50 אלף פאונד", באתר N12, ‏30 במרץ 2022 Abby Bolter, General Election 2017: Who are the candidates standing in Ogmore?, WalesOnline, ‏17 במאי 2017 (באנגלית) Martin Shipton, New Tory MP's firms had 800 complaints to trading standards, says council, WalesOnline, ‏10 בינואר 2020 (באנגלית) Class of 2019: Meet the new MPs, Politics Home, ‏25 בפברואר 2020 (באנגלית) "Bridgend parliamentary constituency - Election 2019 - BBC News" (באנגלית בריטית). נבדק ב-2022-03-30. "Bridgend MP arrested on suspicion of driving while unfit". BBC News (באנגלית בריטית). 2021-12-19. נבדק ב-2022-03-30. "Bridgend MP Jamie Wallis fined for road traffic offence". BBC News (באנגלית בריטית). 2022-02-15. נבדק ב-2022-03-30. "Jamie Wallis MP comes out as trans and speaks of rape ordeal". BBC News (באנגלית בריטית). 2022-03-30. נבדק ב-2022-03-30. Christopher Hope; Izzy Lyons, ‏Jamie Wallis praised by MPs after coming out as trans, The Telegraph, 30 March 2022